Diari Oficial de la Generalitat Valenciana


Sumari del DOGV 9383, del 14-07-2022 (2022/6660)

RESOLUCIÓ de 7 de juliol de 2022, del director general de Medi Natural i Avaluació Ambiental, de desplegament de l'Ordre 1/2019, d'11 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fixen els períodes hàbils i les normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, per a l'inici de la temporada 2022/2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6660


Data del document
:   07-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * animal de caça
    * regulació de la caça
    * legislació
    * fauna

RESOLUCIÓ de 7 de juliol de 2022, del director general de Medi Natural i Avaluació Ambiental, de desplegament de l'Ordre 1/2019, d'11 de juliol, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es fixen els períodes hàbils i les normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, per a l'inici de la temporada 2022/2023. [2022/6660]  
Segons estableix l'Ordre 1/2019, d'11 de juliol, per la qual es fixen els períodes hàbils i normes de caça en les zones comunes i s'estableixen altres regulacions en els vedats de caça i zones de caça controlada a la Comunitat Valenciana, en la disposició final segona, anualment i amb suficient antelació a l'inici de la temporada cinegètica, mitjançant resolució de la direcció general competent en matèria de caça, es publicaran les dates d'obertura i tancament corresponents als períodes hàbils de caça establits per a les diferents espècies que hauran de regir en cada temporada, així com els dies hàbils i condicions específiques per a cada modalitat de caça.  
D'altra banda, es troba en tramitació el projecte d'ordre que preveu la derogació de l'anterior Ordre 1/2019 i contempla una nova regulació dels períodes hàbils i normes de caça en les zones comunes, i altres regulacions per als vedats de caça i zones de caça controlada a la Comunitat Valenciana. No obstant això, pot donar-se el cas que aquesta ordre no estiga aprovada amb anterioritat a l'inici del període de caça 2022/2023. Per això, mitjançant aquesta resolució s'estableixen els períodes d'obertura i tancament de la caça en les zones comunes, i de la caça en mitja veda en vedats i zones de caça controlada, per ser la mitja veda el primer període de caça de migratòries de la temporada no concretat en les resolucions dels plans tècnics d'ordenació cinegètica de vedats i zones de caça controlada.  
Per tot això, oït el Consell Valencià de la Caça reunit en 2022 i fent ús de les facultats que tinc atribuïdes, resolc:  
Establir els períodes hàbils de caça per a l'inici de la temporada 2022/2023 i altres regulacions a tindre en compte fins a l'aprovació d'una nova ordre de vedes i la seua resolució de desplegament:  
  
1. En les zones comunes de caça de la Comunitat Valenciana:  
1.1. La caça del conill amb gossos i sense armes  
Període: des del 17 de juliol al 25 de desembre de 2022. Dies hàbils: dijous, dissabtes, diumenges i festius autonòmics i nacionals. Horari general. Condicions específiques: màxim de 8 gossos per caçador i caçadora i de 15 per grup de caçadors i caçadores. Queda prohibit l'ús de llebrers fins a l'11 d'octubre.  
1.2. Falconeria  
Caça amb ocells de falconeria: període: des del 12 d'octubre de 2022 fins a l'1 de gener de 2023. Dies hàbils: tots els dies. Horari general. Condicions específiques: es permet per a totes les espècies cinegètiques de caça menor, excepte perdiu a partir del 6 de novembre i la llebre sobre la qual no està permesa l'activitat cinegètica. S'autoritza la caça amb auxili de fins a dos gossos per falconer per a alçar les peces.  
Entrenament d'ocells de falconeria: període: tot l'any, amb cimbell artificial i des de l'1 de juliol de 2022 fins al 28 de febrer de 2023 amb peces de fuita, degudament marcades. Dies hàbils: tots els dies. Horari general.  
1.3. Caça amb arc  
En qualsevol modalitat en la qual estiga previst l'ús d'armes, podrà emprar-se de manera equivalent a les armes de foc, l'arc i/o ballesta incloses en la categoria 7a de classificació d'armes, del Reial decret 137/1993, de 29 de gener, pel qual s'aprova el Reglament d'armes.  
  
1.4. Caça menor en lloc fix  
Període: del 12 d'octubre al 6 de desembre de 2022. Dies hàbils: dissabtes, diumenges i festius autonòmics i nacionals.  
Horari general. Contingent: màxim de 25 tords per caçador i caçadora i dia. Condicions específiques: per a la caça de tords i estornells poden emprar-se únicament com a reclams els xiulets o membranes de boca o de manxa, així com els reclams naturals de tord comú, tord ala-roig o estornell comú en un número no superior a cinc per espècie. Cada caçador i caçadora podrà auxiliar-se de fins a un màxim de dos gossos per al cobrament de les peces. Per a desplaçar-se als llocs s'haurà d'emportar les armes enfundades, o bé, descarregades i obertes. En aquesta modalitat, prèviament a la ubicació del lloc, el caçador i caçadora comprovarà les franges de seguretat establides en l'article 39 de la Llei 13/2004, de caça de la Comunitat Valenciana, així com el camp de tir possible per a evitar que els perdigons caiguen en aquestes franges.  
1.5. Caça menor al salt o en mà  
Període: del 12 d'octubre al 6 de desembre de 2022, excepte per a la llebre i la perdiu que s'avança el tancament al 6 de novembre i la llebre sobre la qual no està permesa l'activitat cinegètica.  
Dies hàbils: dissabtes, diumenges i festius autonòmics i nacionals  
  
Horari general.  
Condicions específiques: s'estableix una quota entre perdiu i llebre d'una peça per caçador i caçadora i dia i un màxim de 2 gossos per caçador i caçadora.  
1.6. Caça del senglar  
Modalitat: ganxo, batuda, al salt o en mà i acostament. Període: de l'1 de setembre de 2022 al 28 de febrer de 2023.  
Condicions específiques: les establides en la preceptiva autorització de la direcció territorial de la Conselleria d'Agricultura, Desenvolupament Rural, Emergència Climàtica i Transició Ecològica.  
Modalitat: espera o aguait. Període: tot l'any. Condicions específiques: les establides en la preceptiva autorització de la direcció territorial de la Conselleria d'Agricultura, Desenvolupament Rural, Emergència Climàtica i Transició Ecològica. En aquests casos estarà legitimada per a sol·licitar-les la persona propietària de les parcel·les afectades i la persona titular del ben danyat, o amb la conformitat de les persones anteriors, federacions, associacions o clubs de caçadors i caçadores, associacions d'agricultors i agricultores, associacions de propietaris i propietàries, o l'ajuntament de la localitat. Aquest tipus de control només podrà concedir-se en els cultius i el seu entorn pròxim de fins a 100 metres, des de 15 dies abans de l'inici previsible dels danys fins a la collita o última collita. Per a aquests controls no podrà establir-se cap mena d'engreixador o atraient.  
  
2. Caça de migratòries en vedats de caça i zones de caça controlada  
Per a aquells terrenys delimitats i zones de caça controlada que en el seu pla tècnic d'ordenació cinegètica tinguen aprovada aquesta modalitat:  
2.1. Mitja veda:  
a) En lloc fix: i) Espècies: tudó, colom roquer, estornell comú, garsa i rabosa. Període: del 21 d'agost a l'11 de setembre de 2022. Dies hàbils: dijous, dissabtes, diumenges i festius autonòmics i nacionals. Condicions específiques: cada caçador i caçadora podrà auxiliar-se de fins a un màxim de dos gossos per al cobrament de les peces. ii) Espècies: tórtora europea i xixella. Es prohibeix durant la mitja veda de la temporada 2022-2023 la caça d'aquestes dues espècies cinegètiques.  
b) Al salt o en mà: Espècie: guatla comuna. Període: del 14 d'agost a l'11 de setembre de 2022. Dies hàbils: els dissabtes, diumenges i festius autonòmics i nacionals. Contingent: màxim 8 exemplars per caçador i caçadora i dia.  
  
4. Horari general  
L'horari de caça permés de manera general en l'àmbit de la Comunitat Valenciana, comprén des del crepuscle civil matutí fins al crepuscle civil vespertí, conforme l'horari establit en l'annex d'aquesta resolució. Els vedats de caça d'aquàtiques es regiran pels horaris aprovats en els seus respectius plans tècnics d'ordenació cinegètica i/o calendaris de caça, sense perjudici de la seua modificació per la Direcció General de Medi natural i d'Avaluació Ambiental per a situacions concretes que requerisquen alguna limitació.  
  
5. Memòries anuals de gestió dels espais cinegètics i resultats dels controls en zones comunes de caça  
D'acord amb l'article 46 de la Llei 13/2004, de caça de la Comunitat Valenciana, la persona titular de cada espai cinegètic haurà de presentar abans del 30 de juny de 2023, en el model normalitzat publicat en la web de la Generalitat https://www.gva.es/es/inicio/procedimientos'id\_proc=16233, una memòria anual corresponent a l'activitat cinegètica compresa entre l'1 de juny de 2022 i el 31 de maig de 2023.  
Aquesta memòria i el pla anual hauran d'ajustar-se al que es disposa en la Guia per a l'emplenament de la memòria i pla anual de gestió en vedats i zones de caça controlada, publicada també en la web de la Generalitat   
https://agroambient.gva.es/documents/267832415/845990308/guía+PER A+LA+SOL·LICITUD+DE+APROVACIÓ+DE+MEMÒRIES+I+PLANS+ANUALS+DE+GESTIÓ\_v3.pdf/c7c217d7-f03d-449e-b89d-\*f033eb7c4227.  
  
Els aprofitaments i controls expressament autoritzats per les direccions territorials en zones comunes de caça estaran també subjectes a l'obligació de presentar un informe de resultats, el contingut dels quals estarà fixat en el condicionat de l'autorització.  
  
València, 7 de juliol de 2022.- El director general de Medi natural i d'Avaluació Ambiental: Benjamí Pérez Rocher.